La **Observatorio de Perto** estas la nomo de du sinsekvaj astronomiaj observatorioj en Okcidenta Aŭstralio.

Unua observatorio
-----------------

La malnova observatorio de Perto (nun, sidejo de "National Trust of Australia").31° 57′ 09″ Sudo 115° 50′ 40″ Oriento﻿ / ﻿31.9525 °S, 115.8445 °O﻿ / -31.9525; 115.8445 (mapo)
Ĝi estis konstruita en 1896 kaj oficiale malfermita en 1900 de John Forrest, unua ĉefministro de Okcidenta Aŭstralio. Situante sur la Monto Eliza, monteto super la urbo Perto, ĝi utilis ĉefe por teni la norman tempon por la Okcidenta Aŭstralio kaj kolekti meteologiajn datenojn.

Inter 1923 kaj 1959, sismografo de Miln-Shaw (horizontala sismografo) estis tie instalita por registri la tertremojn de Okcidenta Aŭstralio. Post 1959 tiu aparato estis translokita en la Terfizikan Observatorion de Mundaring.

Nova observatorio
-----------------

En la 1960-aj jaroj, la luma poluo de la urbo Perto trudis transloĝigon de la observatorio al ĝia nuna loko en Bickley sur la monto Gunjin en la Darling Scarp, 25 km oriente de Perto. La konstruo kostis 600 000 $, la nova observatorio malfermiĝis en 1966.

Ĝi nune partoprenas je la Near Earth Asteroid Tracking (NEAT: Postĉaso de la Terrenkontaj Asteroidoj) de la NASA. La Minor Planet Center kreditas ĝin de la malkovro de pluraj centoj de tiaj objektoj, inter kiuj 29 numerotitaj asteroidoj.

La registaro de Okcidenta Aŭstralio provis plurfoje fermigi la observatorion, iom grava provo okazis en 1987, kiam la observatorio dependis de la ŝtataj servoj. La premo de la publiko, de la sciencistoj kaj de la amatoraj astronomoj trudis la registaron rezigni tiun decidon. Okaze de la centjara jubileo de sia fondo, la observatorio estis dependigita al la "*Department of Conservation and Land Management*".

En 2005 ĝi iĝis la plej malnova observatorio kontinue funkcianta en Aŭstralio kaj la lasta astronoma observatorio mastrumita de la registaro.
  


| **malkovritaj asteroidoj : 29**   |
| --- |
| 1806 Derice | 13-a de julio 1971 |
| 1978 Patrice | 6-a de junio 1971 |
| 2167 Erin | 1-a de junio 1971 |
| 2382 Nonie | 13-a de aprilo 1977 |
| 2993 Wendy | 4-a de aŭgusto 1970 |
| 2994 Flynn | 14-a de aŭgusto 1975 |
| 3188 Jekabsons | 28-a de julio 1978 |
| 3301 Jansje | 6-a de februaro 1978 |
| 3422 Reid | 28-a de julio 1978 |
| 3541 Graham | 18-a de junio 1984 |
| 3731 Hancock | 20-a de februaro 1984 |
| 3764 Holmesacourt | 10-a de oktobro 1980 |
| 4362 Carlisle | 1-a de aŭgusto 1978 |
| 4469 Utting | 1-a de aŭgusto 1978 |
| 4620 Bickley | 28-a de julio 1978 |
| 4987 Flamsteed | 20-a de marto 1980 |
| 5542 Moffatt | 6-a de aŭgusto 1978 |
| 5840 Raybrown | 28-a de julio 1978 |
| 7110 Johnpearse | 7-a de decembro 1983 |
| (8138) 1980 FF12 | 20-a de marto 1980 |
| (9264) 1978 OQ | 28-a de julio 1978 |
| (9928) 1981 WE9 | 16-a de novembro 1981 |
| (10268) 1979 HW6 | 26-a de aprilo 1979 |
| (11472) 1981 SE9 | 24-a de septembro 1981 |
| (12194) 1979 KO1 | 24-a de majo 1979 |
| (12216) 1981 WF9 | 16-a de novembro 1981 |
| (14337) 1981 WJ9 | 16-a de novembro 1981 |
| (19616) 1999 OS3 | 24-a de julio 1999 |
| (34997) 1978 OP | 28-a de julio 1978 |

Notoj kaj referencoj
--------------------

1. ↑  MPC listo de asteroidaj malkovrintoj(angle)
2. ↑  Perth Observatory, Walnut Rd, Bickley 6076, Western Australia (angle)

Vidu ankaŭ
----------

* Kategorio:Malkovrita de Observatorio de Perto

Eksteraj ligiloj
----------------


|  |  |
| --- | --- |
| Portala ikono | Portalo pri Astronomio |

* angle Welcome to the Perth Observatory (Bonvenon en la Observatorio de Perto) Arkivigite je 2011-04-04 per la retarkivo Wayback Machine
* angle Komputila animacio de la observatorio, fare de Graham Taylor[*rompita ligilo*]